اوزون زاماندیر بونلاری دوشونوردوم آما ایندی زامان اولدو دیله گتیرم. بیلیرسینیز آلمان فلسفهسی، اؤزهللیکله ۱۸ و ۱۹ یوزایللرینده، ایکی جریانا بؤلونور. بیری کانتدان قایناق آلان جریان، او بیری ایسه رومانتیزمدن؛ فیشته و نیچه کیمی رومانتیک فیلوزوفلاردان. من، آلمان فیلوزوفو کانتین یئرینی آزربایجان اوشاقلارینین آراسیندا و اونلارین دییالوقلاریندا چوخ بوش گؤردوم. آزربایجان [میللی] حرکتی فلسفی آچیدان فقیر اولمامالیدیر. هر میللی آکتیویست، سییاسی حرکت دیشیندا بیرآزجیق دا سییاسی فلسفه اوخوماسی گرکیر. کانت [فلسفهسی] بیزیم دوروموموزداکی بیرچوخ مساله ایله علاقهلیدیر و اونون قاموسال عاقیل تئوریسی سییاسی فلسفهنین اونودولماز بیر بؤلومو. منیم حیسسیاتیم بودور: آزربایجان حرکتی اوشاقلاری، نیچه، یا دا آلمان رومانتیکلرینه یا نه بیلیم باشقالارینا اؤنهم وئردیکلری قدر، کانتا اؤنهم وئررسه، آزربایجان حرکتی او قدر باشاریلی اولار. کانت، سییاسی فلسفهده، اؤزهللیکله دئموکراسی قونوسوندا، دونیادا دئموکراسیچیلره بیر موهوم اؤرنهک. منیم سئودیییم ایکی اؤنهملی چاغداش فیلوزوف، راولز و هابرماس، ایکیسی ده کانتچیدیر.
آلت یازی- یکی از دوستان بسیارعزیز این یادداشت مرا در قالب کامنت ادیت کردند. من نوشته نسخه ادیت شده را جایگزین متن قبلی کردم. چوخ تشکرلر یولداش.
azb_Arab pes_Arab